เป็นประจำมา12วันแล้วค่ะแบบนี้ปกติไหมค่ะ คือหนูพึ่งผ่าคลอดมาได้2เดือนกว่าๆค่ะ คุมกำเนิดแบบกินยาค่ะ
สวัสดีค่ะ หากกำลังทานยาคุมกำเนิดอยู่ และมีเลือดออกมาติดต่อกัน 12 วัน หากไม่ได้มีอาการปวดท้องน้อยรุนแรง ไม่มีตกขาวที่ผิดปกติร่วม เลือดที่ออกก็น่าจะเกิดจากผลข้างเคียงของยาคุมกำเนิดได้ โดยเฉพาะหากเป็นยาคุมกำเนิดชนิดที่ไม่มีผลต่อการหลั่งน้ำนม (ซึ่งจะเป็นยาคุมชนิดฮอร์โมนเดี่ยว)หากเลือดที่ออกมีปริมาณไม่มาก อาจสังเกตอาการดูไปก่อน เพราะเมื่อทานยาคุมต่อเนื่องไปซัก 1-2 แผง เลือดที่ออกก็มักจะค่อยๆ ลดลงจนหายไปเอง สิ่งสำคัญคือการทานยาคุมให้ตรงเวลาค่ะแต่หากเลือดที่ออกมีปริมาณมากทุกๆ วัน ไม่มีแนวโน้มที่จะลดลง อาจพิจารณาหยุดทานยาคุมกำเนิดไปก่อน และสังเกตว่าเลือดจะหยุดไหลหรือไม่ หรือหากมีปวดอาการปวดท้องน้อยมาก หรือมีตกขาวที่ผิดปกติร่วม ก็อาจเกิดจากสาเหตุอื่น เช่น มีมดลูกอักเสบ เป็นต้น ในกรณีนี้ ก็ควรไปพบสูติ-นรีแพทย์เพื่อตรวจค่ะ